ועדת הכנסת, כנסת 16, פרוטוקול מספר 171, 2004-11-01 10:00

רוני בר-און: בוקר טוב.

רוני בר-און: אני מתכבד לפתוח את ישיבת ועדת הכנסת מס' 171.

רוני בר-און: נושא ראשון על סדר-היום: סדרי הדיון בהצעת חוק תקציב המדינה לשנת 2005 והצעת חוק המדיניות הכלכלית לשנת 2005, התשס"ה-2004.

אריה האן: זו הצעה שאנחנו הגשנו אותה גם לפני שנה.

רוני בר-און: מי ישב בדיון הזה?

רוני בר-און: האם קיימתם דיון בעניין הזה או שזו יוזמה פרטית שלך?

רוני בר-און: אריה האן: זאת לא יוזמה פרטית.

רוני בר-און: זה דבר שכבר קיים הרבה שנים, ואנחנו מתאימים את זה ללוח הזמנים.

רוני בר-און: אני זוכר שבפעם היחידה שאני ישבתי בעניין סדרי דיון - לפני שהבאנו את זה לוועדה - התכנסו מספר אנשים, ובטעות או לא בטעות גם טרחו להזמין אותי לדיון הזה, ובאותו דיון קבענו את הרעיון.

רוני בר-און: אריה האן: בעניין הזה לא היתה שום ישיבה.

רוני בר-און: היושב-ראש ביקש ממני להציע הצעה על סמך מה שהיה בשנה שעברה ובשנים הקודמות לה.

רוני בר-און: הבאתי את המסמך הזה ליושב-ראש - הוא מבוסס על התקדימים, והוא ביקש אותי להעביר זאת אליך ושאתם תדונו.

רוני בר-און: מציעים לנו ממזכירות הכנסת לקבוע את סדרי הדיון בהתאם לסמכות שלנו על-פי סעיף 131 לתקנון.

רוני בר-און: האם זה דורש הסכמה כללית?

רוני בר-און: ארבל אסטרחן: החלטת ועדה.

רוני בר-און: החלטת ועדה - רוב רגיל - לפיה בקריאה הראשונה אנחנו נדון בהצעת חוק התקציב וכן בהצעת חוק המדיניות הכלכלית, מה שנקרא חוק ההסדרים.

רוני בר-און: הדיון ייפתח היום.

רוני בר-און: אריה האן: הדיון על התקציב ייפתח מחר.

רוני בר-און: היום ייפתח הדיון בנושא חוק "פינוי פיצוי".

רוני בר-און: שר האוצר ישא את נאום התקציב על מכלול הצעות החוק הקשורות בו מחר בשעה 16:00.

רוני בר-און: מיד לאחר נאומו של שר האוצר יתקיים דיון משולב בשני החוקים - בהצעת החוק של התקציב ובהצעת חוק המדיניות הכלכלית.

רוני בר-און: הדיון יהיה אישי ויוקצו חמש דקות לכל נואם.

רוני בר-און: בסיום הדיון תינתן תשובת שר האוצר ותתקיימנה הצבעות על חוק התקציב והצעת חוק המדיניות הכלכלית, בקריאה הראשונה.

רוני בר-און: ההצבעות יתקיימו ביום ד', 3 בנובמבר - או ביום ה' אם הדיון יימשך מעבר למצופה - מיד בתום הדיון בהצעת החוק בקריאה ראשונה.

רוני בר-און: האם יש לכם רעיונות אחרים?

רוני בר-און: מאיר פרוש: האם אפשר לתחם את המועד?

רוני בר-און: אבשלום וילן:

אריה האן: אדוני היושב-ראש, אם מותר לי לעדכן.

אריה האן: סיעת העבודה פנתה ליושב-ראש הכנסת לפני כחצי שעה וביקשה ממנו שההצבעות תתקיימנה ביום רביעי בשעה 17:00 מאחר שיש באותו ערב כנס גדול לזכרו של ראש הממשלה יצחק רבין, זכרו לברכה.

אריה האן: זה עדכון מלפני חצי שעה.

רוני בר-און: כשקבעתם את השעה 11:00, אמרתם אולי נגלוש ליום חמישי; כשאתם מזיזים בשעתיים, אתם אומרים שאתם יודעים לסיים בשעה 17:00 אחר הצהרים.

רוני בר-און: ..

אריה האן: השאלה היא טובה ויש לה גם תשובה.

אריה האן: התשובה היא שלאחר שבדקנו עם הסיעות ונתנו חמש דקות - מסתבר לנו שנוכל לסיים אפילו לפני כן.

רוני בר-און: אני מציע שאנחנו נלך בניסוי ותעיה.

רוני בר-און: אנחנו מתחילים ביום שלישי, וביום רביעי בשעה 12:00 בצהרים נעשה הערכת מצב וניתן התרעה של לפחות ארבע שעות על הצבעה.

רוני בר-און: אל תתחייב לגבי יום רביעי בשעה 17:00 ואחר כך נתחיל להאריך ואנשים יעשו סידורים.

אבשלום וילן: אדוני היושב-ראש, נוצר מצב מוזר.

אבשלום וילן: אתם הקואליציה - לכם יש עניין לקיים את ההצבעה במועד סביר ככל האפשר.

רוני בר-און: אתה לא מצליח להבין למה אני מחפש פתרון אובייקטיבי ולא פתרון ששייך רק לצד שלי?

אבשלום וילן: יש לי הצעה בשבילך, אני מבין.

אבשלום וילן: אם יש לנו בעיית זמן - אפשר למשוך את הדיון אל תוך הלילה.

אבשלום וילן: כבר קיימנו דיונים על תקציב.

רוני בר-און: מתי הכוונה לסיים ביום שלישי?

רוני בר-און: זה לא כתוב.

רוני בר-און: לפי מה שכתוב פה, מתקיימים הדיונים ברצף, ללא הפסקה.

אריה האן: זה לא פה.

אריה האן: לא צריך לבלבל בין שני מסמכים.

אריה האן: זה מסמך עקרונות לגבי התקציב.

אריה האן: היושב-ראש - לפי סמכותו - קובע את סדרי הדיון, את שעות הפתיחה, את שעות הסיום.

רוני בר-און: אם אתם רוצים לקבוע זמן קשיח, אני מודיע לך שיכול להיות מצב שיהיו נואמים שלא ינאמו.

אבשלום וילן: לכן צריך להיכנס לתוך הלילה.

אריה האן: אני מציע להשאיר לנו את האפשרות.

רוני בר-און: עדיף להכביד במקום שהוא הפיך ושאפשר לקצר בו, ולא לקבוע במקום שהוא בלתי הפיך, כי אם אתה קובע את השעה 17:00 - בהתחשב בכך שיש את האזכרה בשעה 19:00 או בשעה 20:00 בערב - יגיעו לרשימה, יהיו עוד עשרה נואמים ויגידו להם: סליחה, אתם לא יכולים לדבר.

אריה האן: אדוני היושב-ראש, אם כך אני חושב שכדאי לקבל את ההצעה של חבר הכנסת וילן, ואנחנו נבדוק - אנחנו יכולים כבר לקראת 21:00 או 22:00 בערב ביום שלישי לבדוק.

רוני בר-און: זה לא ענייננו לקבוע לתוך הלילה.

רוני בר-און: כפי שאמרת, זו סמכות הנשיאות ואני לא רוצה להתערב בסמכות הנשיאות.

רוני בר-און: אני מציע לכם לעשות שתי הערכות מצב.

רוני בר-און: להודיע לחברי הכנסת שזאת הרשימה - אף אחד שלא ילך הביתה כי יכול להיות שהישיבה תתמשך לתוך הלילה ביום שלישי.

רוני בר-און: פעם שנייה אני מציע- כדי לתת התרעה של שלוש-ארבע שעות מראש לפני ההצבעה, כדי שאנשים יוכלו להגיע ממטולה הנה, או מאילת הנה - להודיע ביום רביעי בשעה 12:00 מתי בדיוק תהיה ההצבעה ביום רביעי אחר הצהרים.

רשף חן: למה לא לקבוע עכשיו שהיא תיערך בשעה 17:00?

רשף חן: האלטרנטיבה היא לקבוע שבכל מקרה המליאה תיסגר בשעה 18:00, ואם לא גמרו עד אז - ההצבעה תהיה ביום חמישי.

אבשלום וילן: מה עם מינוי שרים?

אבשלום וילן: האם יש על סדר-היום מינוי שרים?

אריה האן: בינתיים לא.

אריה האן: אם נראה שאין אפשרות להצביע בשעה 17:00 - נודיע לך ונקיים התייעצות.

מאיר פרוש: יש לי עוד הצעה.

מאיר פרוש: אפשר גם לומר - בהתחשב בעובדה שיש את העצרת ביום רביעי בערב - אם נניח יהיו עוד עשרה שצריכים לנאום, מתכנסים ביום רביעי בשעה 22:00 בלילה.

רוני בר-און: ההצעה מונחת לפניכם.

רוני בר-און: בסעיף 1, לעניין הקריאה הראשונה: א', ב', ג', מוסכמים.

רוני בר-און: בסעיף ד' יבוא: ההצבעות ייערכו ביום ד', י"ט מרחשוון התשס"ה - 3 בנובמבר 2004 - תמחקו את הסוגריים - עם תום הדיון בהצעת החוק בקריאה הראשונה, ולא יאוחר מהשעה 17:00 באותו יום.

רוני בר-און: האם אנחנו לא צריכים לקבוע סדרי דיון לחוק פינוי פיצוי?

אריה האן: לא.

אריה האן: זו הצעה בקריאה ראשונה.

צבי הנדל: האם בקריאה ראשונה אין דיון?

רוני בר-און: יש, אבל זה דיון רגיל - זה כמו חוק תעבורה רגיל.

רוני בר-און: זה מתחיל היום בשעה 11:00, בשאיפה שזה יסתיים מחר עד השעה 16:00.

צבי הנדל: אז מתי התקציב?

אריה האן: מתחיל מחר בשעה 16:00.

אריה האן: שר האוצר מבקש להביא את התקציב מחר בשעה 16:00.

רוני בר-און: 2) תקציב הכנסת - תקציב הכנסת יידון בוועדה המשותפת לתקציב הכנסת.

רוני בר-און: התקציב יוגש לקריאה שנייה ושלישית במסגרת הצעת חוק התקציב והצעת התקציב שמגישה ועדת הכנסת.

רוני בר-און: אני זוכר בדיוק מה קרה פה עם הדיון בתקציב הכנסת בשנה שעברה, שהורידו את הפירוט המדויק יום וחצי לפני הקריאה השנייה והשלישית הנה, ונהיה בוקה ומבולקה.

רוני בר-און: אני לא מתכוון לעבור על זה שוב.

אריה האן: אני יודע מחשב הכנסת שדיברת אתו.

אריה האן: חשב הכנסת מכין, ולפי דעתי הוא עוד אולי יגיש זאת לפני ה-15 בנובמבר.

רוני בר-און: מאה אחוז.

רוני בר-און: אנחנו נוסיף בסוף סעיף 2: והכל בכפוף להגשת הצעת תקציב מפורטת לוועדה המשותפת עד ליום 15 בנובמבר 2004.

רוני בר-און: 3) תקציב הביטחון

רוני בר-און: הכולל שיאושר בכנסת בקריאה שלישית.

רוני בר-און: ב.

רוני בר-און: הוועדה המשותפת רשאית לבחור ועדת משנה לבירור נושאים בתקציב הביטחון.

רוני בר-און: 4) קריאה שנייה וקריאה שלישית

רוני בר-און: להצעת התקציב לקריאה שנייה יצורפו הסתייגויות.

רוני בר-און: הזמן המוקצה להסתייגויות - שש שעות.

רוני בר-און: אם יהיו יותר הסתייגויות מהזמן הזה?

אריה האן: זה דיון סיעתי על כל ההסתייגויות ביחד.

מאיר פרוש: אני שואל מדוע אנחנו צריכים לקבוע את זה מהיום.

מאיר פרוש: שש שעות זה עניין שאתה פעם ראשונה מביא אותו היום.

רוני בר-און: כך זה נעשה בשנה שעברה.

מאיר פרוש: בסוף.

מאיר פרוש: לא עכשיו.

אריה האן: בקריאה שנייה ושלישית.

אריה האן: נכון.

רוני בר-און: אתה צודק, חבר הכנסת פרוש.

רוני בר-און: בשנה שעברה פיצלנו.

רוני בר-און: בישיבה לגבי קריאה ראשונה קבענו קריאה ראשונה; קריאה שנייה ושלישית - מה שנקרא, השם יתברך - ענק וגדול מכולם.

רוני בר-און: חברים, אנחנו מצביעים אפוא על ההצעה כפי שהיא מונחת בפניכם, על סעיפים 1, 2 ו-3 בלבד.

רוני בר-און: על סעיף 4 איננו מצביעים כעת, נדון בכך מאוחר יותר.

צבי הנדל: ראשי סיעות מדברים עשר דקות כמו בשבוע שעבר?

רוני בר-און: באותו סדר דוברים?

אריה האן: אדוני היושב-ראש, הסדר בין הסיעות כפי שהיה.

רשף חן: הסיעות נותנות את הסדר שלהן.

רוני בר-און: מי בעד ההצעה כפי שהוצעה כאן - סעיפים 1, 2 ו-3, בתיקון סעיף 1.ד, ירים את ידו.

רוני בר-און: בעד - 9

רוני בר-און: נמנעים - אין

רוני בר-און: אני קובע אפוא שפה אחד ההצעה הזאת אושרה.

רוני בר-און: 1.

רוני בר-און: הצעת חוק מיסוי מקרקעין (שבח, מכירה ורכישה)(תיקון - הארכת התקופה הקובעת), התשס"ד-‏2004

רוני בר-און: הסעיף הבא על סדר היום הוא בקשת יושב-ראש ועדת הכספים למזג דיון בהצעות החוק הבאות, לפי סעיף 122(ב) לתקנון הכנסת: 1.

רוני בר-און: הצעת חוק מיסוי מקרקעין (שבח, מכירה ורכישה)(תיקון - הארכת התקופה הקובעת), התשס"ד-2004, פ/2059, של חבר הכנסת אהוד רצאבי, רוחמה אברהם, אלי אפללו, דניאל בנלולו, רוני בריזון, ענבל גבריאלי, רשף חן, כחלון ואיוב קרא, יחד לדיון עם הצעת חוק מיסוי מקרקעין (שבח, מכירה ורכישה)(תיקון מס' 53), של הממשלה, שמספרה 105.

רוני בר-און: אין הנמקות.

רוני בר-און: לא יודעים אפילו לכתוב את הבקשה, זה לא ייאמן.

רוני בר-און: אני מניח שההנמקה תהיה שההצעות עוסקות באותו עניין וחבל לקיים דיון כפול בנושא אחד.

רוני בר-און: ה צ ב ע ה

רוני בר-און: נגד - אין

רוני בר-און: הבקשה למיזוג הצעת חוק מיסוי מקרקעין (שבח, מכירה ורכישה)(הארכת התקופה הקובעת), התשס"ד-2004, וכן הצעת חוק מיסוי מקרקעין (שבח, מכירה ורכישה)(תיקון מס' 53), התשס"ד-2004, נתקבלה.

רוני בר-און: אישרנו את זה אפוא, גם כן פה אחד.

רוני בר-און: בשונות אין לנו מאומה.